اوستہ محمد (آن لائن) اوستہ محمد اٹ داڑیلی نا واردات آک اسہ وار ولدا بنا کریر‘ صدر تھانہ نادنگ اٹ میسی ٹریکٹر ٹرالی و پُگ مشین تون اوار داڑیل آک لیاقت علی عمرانی نا ڈیور ءِ پیرل آباد اٹ تفیر و ٹریکٹر ءِ دریر‘ حوال نا رد اٹ اوستہ محمد نا علاقہ ٹی اسہ وار ولدا داڑیلی نا واقعہ غاک بنا کرینو‘ تدوک آ نن صدر تھانہ نا دنگ حدود پیرل آباد اٹ پنچ داڑیل لیاقت علی عمرانی نا ڈیور ءِ ہلکر و اوڑان میسی ٹریکٹر، ٹرالی و پگ کروک مشین ءِ دریر و ڈیور ءِ الار‘ مالک ءِ ڈہ رسینگا تو او پدبین نا کمک اٹ ایس ایچ او صدر امجد جمالی پولیس و کارندہ غاتون اوار محبت شاخ گوٹھ منظور خان نا خڑک آ ٹریکٹر ءِ دوئی کریر‘ مستی کارروائی کننگ انگ ءِ۔
